cyanic-selkie/wikianc huggingface dataset:
Ohlangarivier
Umhlanga-bewarea
By die rivier se mond is daar 'n strandmeer, omring deur die Umhlanga-bewarea. Hierdie gebied sluit die 26 hektaar Umhlanga Lagoon Natuurreservaat in, wat vir die publiek toeganklik is. Die gebied bevat bosbokke, grys- en blouduikers, en talle voëls, insluitend die mees suidelike voorkoms van kuifkoptarentale.
Huberta die seekoei
Huberta, die bekende seekoei, het op pad langs die kus vanaf die St Lucia-riviermond na die Oos-Kaap by die rivier gestop. Daar is gepoog om haar te vang terwyl sy daar was.
Madapolam
Madapolam is 'n sagte katoen materiaal wat uit fyn gare geweef is met 'n digte eenvoudige weefpatroon. Madapolam word in borduurwerk gebruik of as 'n sakdoekmateriaal, en ook as 'n basis vir gedrukte patrone. Die gelyke skering en inslag beteken dat die treksterkte en inkrimping dieselfde is in enige twee reghoekige rigtings, asook die absorbsie van vloeistowwe soos ink, verf en spanlak.
Die materiaal is vernoem na die gelyknamige dorp naby Narsapur, Wes Godavari, Andhra Pradesh, Indië, waar die Oos-Indiese Kompanjie 'n materiaalfabriek bedryf het.
Dombeya longifolia
Dombeya longifolia is 'n meerjarige struik of boom wat deel is van die Malvaceae familie. Die spesie is endemies aan noord Madagaskar.
Nkunzirivier
Die Nkunzirivier vloei sentraal in die KwaZulu-Natalprovinsie van Suid-Afrika. Die monding van die Nkunzirivier is op 'n hoogte van 1 093 meter bo seevlak aan die linkerbank van die Sondagsrivier, 'n sytak van die Tugelarivier.
Scott Elrod
Scott Elrod (gebore 10 Februarie 1975) is 'n Amerikaanse akteur en vervaardiger. Hy is bekend vir sy rolle in die rolprente The Switch (2010), Argo (2012), en Lone Survivor (2013), en in die televisiereeks CSI: Miami (2002).
Erylus toxiformis
Erylus toxiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dombeya longipes
Dombeya longipes is 'n meerjarige struik of boom wat deel is van die Malvaceae familie. Die spesie is endemies aan Madagaskar.
Lubuklinggau
Lubuklinggau (dikwels ook Lubuk Linggau) is 'n stad in die provinsie Suid-Sumatra, op die eiland Sumatra, Indonesië. Die stad het 167 138 inwoners (Junie 2004) en het 'n oppervlakte van 401,5 km².
Lubuklinggau grens in die noorde, ooste en suide aan die regentskap Musi Rawas (provinsie Suid-Sumatra) en in die suide en weste aan die regentskap Rejang Lebong (provinsie Bengkulu).
Die stad is onderverdeel in 8 onderdistrikte (kecamatan):
Psoralea imminens
Psoralea imminens is 'n plantspesie in die familie Fabaceae en is endemies aan die Oos-Kaap en die Wes-Kaap en is deel van die fynbos. Dit kom van die Calitzdorp omgewing in die Klein Swartberg, in die weste, deur die Groot Swartberg tot in die Baviaanskloof, in die ooste, voor.
Wilda Bennett
Wilda Bennett (19 Desember 1894 – 20 Desember 1967) was 'n Amerikaanse aktrise. Sy was bekend vir haar rolle in die rolprente A Good Little Devil (1914), Love, Honor and Obey (1920), What a Life (1939), en Those Were the Days! (1940).
Standbeeld van M.T. Steyn (1929)
Die standbeeld van M.T. Steyn is 'n standbeeld van Marthinus Theunis Steyn. Die standbeeld staan op die sentraalkampus van die Universiteit van die Vrystaat in Bloemfontein. Die beeld is in 1929 onthul, nadat de Afrikaanse Studentebond in 1917 opdrag gegee het om die beeld te bou. Die beeld is ontwerp deur Anton van Wouw.
Geskiedenis
Na die afsterwe van M.T. Steyn, oudpresident van die Oranje-Vrystaat, in 1916 was daar 'n debat in Afrikanergeledere hoe om 'n gedenkteken vir M.T. Steyn te ontwerp. Sommige het voorgestel om 'n standbeeld van hom by die Nasionale Vrouemonument, wat op inisiatief van M.T. Steyn ontwikkel is, te plaas.
In 1917 het die Afrikaanse Studentebond egter sy kongres in Bloemfontein gehou. Op die kongres is daar besluit dat die Afrikaanse studentebond 'n komitee stig wat die standbeeld moes verwesenlik. Die komitee bestaande uit studente en oud-studente is onder leiding van Samuel Henri Pellissier gestel. Daardie komitee het later die benodigde £3000 ingesamel. Ondertussen is Anton van Wouw gevra om die standbeeld te ontwerp en te bou.
Die standbeeld is op 29 September 1929 op die plein voor die Grey-universiteitskollege se hoofgebou onthul. Die onthulling is gedoen deur die weduwee van M.T. Steyn, Rachel Isabella Steyn. By die onthulling was 'n skare van ongeveer 1000 mense aanwesig. John Daniel Kestell, destyds rektor van die universiteitskollege en Nicolaas Johannes van der Merwe, skoonseun van M.T. Steyn, het toesprake gehou. Die plein voor die hoofgebou is toe Presidentsplein genoem, maar staan in die volksmond bekend as die Rooiplein.
In 2010 sou die standbeeld op voorstel van die destydse rektor Jonathan Jansen van die kampus verwyder word. Weens publieke druk en druk van studente en oud-studente het Jansen toe nie die standbeeld laat verwyder nie.
Die standbeeld speel 'n rol in die transformasie-strategie van die Universiteit van die Vrystaat. So het die UV saam met die Vryfees gepoog om die persepsie rondom standbeelde op die kampus te verander. Daarom is die standbeelde van M.T. Steyn en C.R. Swart in 2014 tydelik in pienk plastiek gewikkel. Die projek, met die titel #PienkPresidente (#PinkPresidents in Engels), moes dialoog oor die weergawe van geskiedenis op die kampus bevorder.
In die nasleep van die FeesMustFall-betogings in 2015 en 2016 het daar 'n debat ontstaan oor die belangrike plek van die standbeeld voor die hoofgebou. Groepe studente het geëis dat die standbeeld van M.T. Steyn verwyder moet word, omdat dit 'n simbool vir apartheid en onderdrukking sou wees. Die destydse rektor, Jonathan Jansen, het hom teen verwydering uitgespreek. 'n Paar weke later het Jansen toegestem die standbeeld gaan verwyder word nadat die regte prosedures gevolg is. Toe lede van die EFF in Februarie 2016 die standbeeld van C.R. Swart op die kampus verniel het, het hulle ook gedreig om die standbeeld van M.T. Steyn te verniel. Die standbeeld van M.T. Steyn is toe tydelik bewaak deur die kampusbeveiliging. Hoewel die standbeeld van C.R. Swart in 2017 'n nuwe plek gekry het op die Doornkloof Voortrekkerplaas, staan die standbeeld van M.T. Steyn steeds op die kampus.
Die standbeeld
Die standbeeld bestaan uit 'n sokkel wat 4 meter hoog is. Die sokkel van ystergraniet is beklee met klippe en aan die voorkant met 'n plakkaat. Op die plakkaat staan: Marthinus Theunis Steyn / Staatspresident O.V.S / 1896-1902 / Opgerig deur die / Afrikaanse Studentebond / 1929.
Erylus transiens
Erylus transiens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mazin Elsadig
Mazin Elsadig (gebore 2 September 1987) is 'n Amerikaanse akteur, vervaardiger, en skrywer. Hy is bekend vir sy rolle in die televisiereekse Degrassi: The Next Generation (2001), We Are Disorderly (2015), en Four in the Morning (2016).
Psoralea imbricata
Psoralea imbricata is 'n plantspesie in die familie Fabaceae en is endemies aan die Wes-Kaap.
Leopold Godowski
Leopold Godowski (13 Februarie 1870 – 21 November 1938) was 'n Pools-Amerikaanse klaviervirtuoos , komponis, en onderwyser. Hy was een van die mees hooggeagte uitvoerders van sy tyd - en bekend om sy teorieë betreffende 'die aanwending van ontspanne gewig en ekonomie van beweging' binne die klavier- of pianiste tegniek - beginsels wat later gepropageer is deur van Godowski se leerlinge soos Heinrich Neuhaus.
Invloed en erfenis
Godowski was een van die mees hooggeagte pianiste van sy tyd, en was geprys deur onder meer luisteraars, verhore, kollegas en kritici. Arthur Rubinstein het opgemerk dat dit hom "vyfhonderd jaar sou neem om 'n tegniek soos Godowski s'n te kry".
Godowsky se fenomenaal ingewikkelde transkripsies en onverbeterlike tegniek het sommige kritici so ver beweeg as om hom te beskryf as "'n pianis vir pianiste", soos James Huneker ook gedoen het. Van Godowski se bewonderaars was sulke uitsonderlike pianiste soos Vladimir de Pachmann en Sergei Rachmaninoff, wat, volgens Godowski se dogter Dagmar, haar vader se musiek en opvoerings verafgod het.
Selfs persone wat nie van Godowski se interpretasies gehou het nie, het gewoonlik sy geweldige tegniese begaafdheid erken. Claudio Arrau het byvoorbeeld verklaar dat Godowski "een van die grootste tegnici" is, alhoewel hy sy speelwerk as "vervelig" beskou het en gekla het dat Godowski "nooit bo mezzo-forte gespeel het nie.". Godowski se ontsaglike repertoire omvat meer as twee eeue se musiek, van kontemporêre musiek tot die musiek van Rameau en Lully, wie se musiek hy verwerk het. Alhoewel hy gereeld openbare konserte gespeel het tot 1930, was Godowski 'verhoogsku', en het hy veral 'n afkeur gehad aan opname-ateljees, soos ook baie van die kunstenaars van sy tyd. Op een gebeurlikheid het hy die opnameproses as volg beskryf:
"Die vrees om 'n klein foutjie te maak vermeerder terwyl mens speel en vorder; hoe beter mens die voorafgaande stuk gespeel het; hoe meer het die vrees geword terwyl mens die teenswoordige stuk speel. Dit was 'n vreeslike beproewing, soveel te meer vir die sensitiewe kunstenaar. Ek het in Londen in die Lente van 1938 'n groot verswakking in my gesondheid beleef, juis as gevolg van daardie senuwee-dodende martelinge. Hoe kan 'm mens dink aan emosie!
Gevolglik is dit bekend dat Godowski se beste werk nie in die openbaar of in die opname-ateljee plaasgevind het nie, maar eerder tuis. Nadat hy een aand Godowki se huis verlaat het, het Josef Hofmann aan Abram Chasins gesê: "Moet nooit vergeet wat jy vanaand gehoor het nie, jy moet nooit daardie klank vergeet nie. Daar is niks soos dit in die wêreld nie. Dit is tragies dat die wêreld nooit vir Popsy hoor speel het soos slegs hy kan speel nie"
Godowsky se leerlinge sluit Paul Wells, Apolinary Szeluto, Jan Smeterlin, Issay Dobrowen, Tina Lerner, Fannie Charles Dillon, Alice Frisca, Abbey Simon, Myrtle Elvyn, en, mees belangrik, Heinrich Neuhaus, in - wie op sy beurt onder andere Sviatoslav Richter, Emil Gilels, en Radu Lupu geleer het.
Psoralea laxa
Psoralea laxa is 'n plantspesie in die familie Fabaceae en is endemies aan die Wes-Kaap.
Vulkanisering
Rubber het die eienskap om met swawel en hitte gevulkaniseer te word, wat die klewerigheid verwyder en dit harder en meer elasties maak in die geval van lae swaelverbindings. Alle natuurlike rubber behalwe kleefrubber is dus gevulkaniseerde rubber.
Tortillatjip
'n Tortillatjip is 'n peuselhappie wat van mielietortillas gemaak word. Dit word in driehoeke gesny en dan gebraai of gebak. Hoewel dit in die laat 1940's die eerste keer in Kalifornië in die VSA in massa vervaardig is, het dit voortgevloei uit Mexikaanse geregte, waarin soortgelyke items soos totopo's en tostadas reeds bekend was.
Hoewel hulle gewoonlik van geelmielies gemaak word, kan ander soorte mielies ook gebruik word. 'n Tortillatjip wat bedoel is om gedoop te word het gewoonlik min sout op, terwyl ander verskeie geure kan hê.
Tex-Mex- en Mexikaanse kos
Tortillatjips is 'n belangrike aptytwekker in die Tex-Mex- en Mexikaanse kookkuns. Die gewildheid daarvan buite Kalifornië het in die laat 1970's begin uitkring. Hulle word gewoonlik saam met 'n doopsous voorgesit, soos salsa, chile con queso of guacamole. As hulle nie saam met 'n doopsous voorgesit word nie, is hulle gewoonlik gegeur met kruie en speserye.
'n Ander gereg wat van tortillatjips gebruik maak, is nacho's. Nacho's het in die 1940's in Mexiko ontstaan. Nacho's is tortillatjips wat voorgesit word met gesmelte of gerasperde kaas, hoewel ander bolae ook gebruik kan word, soos vleis, salsa, bone, guacamole, suurroom gekapte uie, olywe of jalapeño's.
Mielietjips
'n Soortgelyke mielieversnapering is 'n mielietjip, wat nie van 'n tortilla gemaak word nie maar van mieliemeel wat in 'n sekere vorm geprosesseer word. Fritos is 'n voorbeeld hiervan.
Esperiopsidae
Esperiopsidae is 'n familie van sponsdiere uit die klas van die Demospongiae (gewone sponse).
C/2020 F8 (SWAN)
C/2020 F8 (SWAN), of Komeet SWAN, is ’n komeet wat op 25 Maart 2020 ontdek is op foto's deur die SWAN-kamera aan boord van die SOHO-ruimtetuig.
Die komeet het ’n skynbare magnitude van 8 gehad toe dit 1,2 AE van die Aarde af in die sterrebeeld Beeldhouer te sien was deur 'n teleskoop. Dit kon toe in uitbarstingsmodus en ryk aan waterstof gewees het. Dit sou na verwagting in Mei 2020 ’n magnitude van 4 in die oggendlug bereik, maar sou naby die gloed van die Son met sonsopkoms wees.
Op 12 Mei 2020 het die komeet sowat 0,56 AE van die Aarde af verbybeweeg. Omstreeks 27 Mei 2020 het dit sy perihelium (naaste afstand aan die Son) bereik. Hierna het die komeet baie dof geword en het dit nie 'n sigbare kern gehad nie. Dit het waarskynlik gedisintegreer.
Standbeeld van M.T. Steyn (1922)
Die standbeeld van M.T. Steyn is 'n standbeeld van Marthinus Theunis Steyn. Die standbeeld staan in die Rijsterborgherpark in die Nederlandse stad Deventer in die provinsie Overijssel. Die beeld is in 1922 onthul, nadat 'n komitee onder leiding van Hendrik Müller opdrag gegee het om die beeld te bou. Müller was tussen 1896 en 1902 die Nederlanse konsul in die Oranje-Vrystaat. Die beeld is ontwerp deur Toon Dupuis.
Geskiedenis
Tussen 1877 en 1879 het M.T. Steyn aan die gimnasium van Deventer skool gegaan, voordat hy na Leiden gegaan het om regte te studeer. M.T. Steyn was aktief betrokke in die verenigingslewe van Deventer en was een van die mede-oprigters van die sokker- en krieketklub Koninlijke UD, tans die oudste veldsportvereniging van Nederland.
In na sy dood in 1916 het die plaaslike afdelings van die Nederlands-Zuid-Afrikaanse Vereniging en die Algemeen Nederlands Verbond 'n gesamentlike komitee tot stand gebring om 'n standbeeld van M.T. Steyn op te rig. Die komitee is gelei deur Hendrik Müller wat tussen 1896 en 1902 die Nederlandse konsul in die Oranje-Vrystaat was. Die Deventer-munisipaliteit het die standbeeld aanvaar en dit 'n belangrike plek gegee teenoor die stad se treinstasie.
Op 6 Julie 1922 is die beeld onthul deur Gladys Steyn, dogter van M.T. Steyn. Daar was verskeie toesprake, waaronder een van minister Hendrik Albert van IJsselsteyn van Landbou, Nywerheid en Handel wat namens die Nederlandse regering aanwesig was. Ander wat toesprake gehou het, was Hendrik Müller, Tjaard van Humalda van Eijsinga (burgemeester van Deventer), Maurits Hoeck (rektor van die Deventer-gimnasium), Johannes Cornelis Kakebeke (voormalige lid van die Hollanderkorps) en Professor Pont (NZAV). Duisende mense was aanwesig by die onthulling.
Na die onthulling van die standbeeld het verskeie organisasies 'n krans by die standbeeld gelê. Die organisasies sluit in die Zuid-Afrikaanse Studentenvereniging te Amsterdam, die Zuid-Afrikaanse Studentenvereniging te Groningen, die Zuid-Afrikaansche en Vlaamsche Studenten van de Dietschen Bond te Utrecht, die Zuid-Afrikaansche Studenten in Duitschland, die Nederlands-Zuid-Afrikaanse Vereniging, die Algemeen Nederlands Verbond, die Dietsche Bond en die Koninklijke UD.
Sirkelgrafiek
'n Sirkelgrafiek of sirkeldiagram is 'n tipe kaart met die vorm van 'n sirkel. Dit bied die verhouding tussen verskillende dele van die data aan. 'n Mens kan maklik die grootste of kleinste deel van die totale data sien deur bloot na die sirkelgrafiek te kyk.
Standbeeld van M.T. Steyn (1922)
Geskiedenis
Die standbeeld was tydens apartheid die doelwit van vandalisme. Dit is toe dikwels met rooi verf beklad. Ook is daar 'n keer soutsuur oor die gesig van die standbeeld gegooi, wat vanweë die sagte sandsteen ernstige skade aan die standbeeld kon doen.
Sirkelgrafiek
'n Sirkelgrafiek is 'n maklike manier om die uiteensetting van persentasies van 'n totaal te visualiseer. Hulle is nuttig vir die analise van opnames, statistieke en die bestuur van geld en inligting. En dit is 'n uitstekende visuele voorbeeld om data aan ander mense te verduidelik, of jy nou 'n skoolprojek, 'n werkaanbieding of verkoopsyfers vir jou kliënte doen.
Standbeeld van M.T. Steyn (1922)
Geskiedenis
Die beeld is in 2015 gerestoureer. Die ernstige skade aan die standbeeld se gesig is in 2015 nie herstel nie, omdat die anti-apartheidstryd deel geword het van die standbeeld se geskiedenis. Na die wêreldwye debat oor dekolonisasie van die openbare ruimte en die verwydering van standbeelde is ook hierdie standbeeld van M.T. Steyn in 2017 gevandaliseer. Die standbeeld is toe binne enkele dae twee keer gevandaliseer en beklad. Nadat die standbeeld beklad is, het die munisipaliteit steeds die standbeeld die volgende werkdag skoongemaak. Na aanleiding van die vandalisme het die provinsiale openbare uitsaaier RTV Oost 'n meningspeiling gehou of die standbeeld verwyder moet word. Van die respondente was 93% (of 3100 mense) teen verwydering.
Gerry Rafferty
Gerald "Gerry" Rafferty (* 16 April 1947 in Paisley, Renfrewshire, Skotland; † 4 Januarie 2011 in Stroud, Gloucestershire, Engeland) was 'n Skotse rock-sanger en liedjieskrywer wat internasionale bekendheid verwerf het met sy solotreffers Baker Street, Right Down the Line en Night Owl asook Stuck in the Middle with You, 'n enkelsnit wat hy saam met die groep Stealers Wheel opgeneem het.
C/2019 Y4 (ATLAS)
C/2019 Y4 (ATLAS), of Komeet ATLAS, is ’n komeet met ’n byna-paraboliese wentelbaan wat op 28 Desember 2019 deur die ATLAS-opname ontdek is. Vroeë voorspellings wat op sy helderheid gebaseer is, het aangedui die komeet kan 'n magnitude van 0 bereik, net so helder soos die ster Vega. Dit het baie dekking in die media gekry vanweë sy groot toename in helderheid, maar omstreeks 2 April 2020 het die komeet begin disintegreer. Dit het al hoe dowwer geword en is op 21 Mei 2020 laas gesien. Sulke opbrekings is algemeen onder Kreutz-sonskeerders.
Cornelius Castoriadis
Cornelius Castoriadis (Grieks: Κορνήλιος Καστοριάδης; 11 Maart 1922 – 26 Desember 1997) was 'n Grieks-Franse filosoof, sosiale kritikus, ekonoom, psigoanalis, skrywer van The Imaginary Institution of Society en mede stigter van die Socialisme ou Barbarie-groep. Hy is bekend vir sy bydraes tot die velde van politieke filosofie en psigologie. Hy het die begrip van "radikale verbeelding" en die "sosiaal-historiese skepping van die samelewing" ontwikkel, wat die rol van menslike kreatiwiteit en vryheid in die vorming van die samelewing beklemtoon, in teenstelling met die tradisionele siening dat die samelewing deur ekonomiese of materiële faktore bepaal word.
Standbeeld van M.T. Steyn (1922)
Die standbeeld
Die standbeeld vertoon M.T. Steyn in veldklere. M.T. Steyn is weergegee asof hy moedig en standvastig sy burgers toespreek. Terwyl hy sy toespraak hou, staan M.T. Steyn op klippe wat gesamentlik 'n koppie vorm, leun hy met sy regterhand op 'n klip en hou hy sy hoed in sy linkerhand.
Gerry Rafferty
Rafferty is in 'n werkersklasgesin in Paisley naby Glasgow gebore. Sy moeder het sy belangsteling vir musiek gewek met die Ierse en Skotse volksliedere wat sy vir hom reeds in sy kinderjare geleer het. Later is hy deur die musiek van The Beatles en Bob Dylan beïnvloed. In 1968 het hy by die folkpop-groep The Humblebums aangesluit. Nadat die groep drie jaar later ontbind is, het Rafferty sy eerste solo-langspeler opgeneem, Can I Have My Money Back?.
Standbeeld van M.T. Steyn (1922)
Die standbeeld
Onder sy voete, amper in die middel van die monument, staan die teks Aan president Steyn / Het Nederlandsche volk. Heel onder, op die onderste steen, staan die wapenskild van die Oranje-Vrystaat. Regs, steeds aan die voorkant, is 'n teks oor M.T. Steyn gebeitel. Die teks lui:
Gerry Rafferty
In die volgende jaar het hy saam met Joe Egan die groep Stealers Wheel gestig wat sukses behaal het met treffers soos Stuck in the Middle with You en Star. In 1978 het Rafferty sy tweede solo-langspeler City to City opgeneem. Die enkelsnit Baker Street sou sy grootste treffer ooit word. Die inspirasie vir die lied was 'n besoek aan Londen waar Rafferty in die woonstel van 'n vriend, geleë in Baker Street, gebly het. Die musiekvervaardiger Hugh Murphy was allesbehalwe tevrede met die oorspronklike komposisie se oorgange en het die saxofonis Raphael Ravenscroft (1954–2014) aangestel om hulle deur 'n saxofoon-solo te vervang. Murphy se idee was die wenresep vir 'n wêreldtreffer - en het van Ravenscroft een van die mees gesogte pop-saxofoniste ter wêreld gemaak.
Onderwatervaartuig
'n Onderwatervaartuig (ook dompelboot) is 'n watervaartuig wat ontwerp is om onder water te werk, gewoonlik ondersteun deur 'n nabygeleë oppervlakvaartuig, platform, kusspan of soms 'n groter duikboot. Die term onderwatervaartuig word onderskei van 'n duikboot wat 'n ten volle selfversorgende vaartuig is, wat in staat om onafhanklik te vaar met sy eie kragtoevoer en lugsuiweringstelsel. In algemene gebruik deur die algemene publiek, kan die woord duikboot egter gebruik word om so 'n vaartuig te beskryf wat volgens die tegniese definisie eintlik 'n duikboot is, en volgens die standaardbetekenis van die woord is alle duikbote ook onderwatervaartuie.
Union Carriage & Wagon
Union Carriage & Wagon (UCW) is 'n treinvervaardiger geleë in Nigel, Suid-Afrika. In 1964 het UCW hul eerste elektriese lokomotiewe aan die Suid-Afrikaanse Spoorweë gelewer, die Suid-Afrikaanse Klas 5E1, Series 2. Die Klas 5E1 was ook die eerste elektriese lokomotief wat in groot hoeveelhede in Suid-Afrika vervaardig is.
C/2019 Y4 (ATLAS)
Beskrywing
C/2019 Y4 (ATLAS) was die helderste komeet van 2020 toe dit ’n skynbare magnitude van sowat 7 gehad het. Dit was met ’n teleskoop te sien in die sterrebeeld Kameelperd. Dit het op 23 Mei 2020 op sy naaste punt aan die Aarde gekom en op 31 Mei die naaste aan die Son (sy perihelium).
Union Carriage & Wagon
In 1974 het UCW die internasionale mark betree met bestellings wat uit Angola en Zambië ontvang is.
C/2019 Y4 (ATLAS)
Beskrywing
Op 6 April 2020 het sterrekundiges op die internetdiens The Astronomer's Telegram aangekondig dat Komeet ATLAS moontlik aan die opbreek is. Dit het toe wel opgebreek, in minstens vier stukke, moontlik as gevolg van ontgassing. Nasa het daarna aangekondig die Hubble-ruimteteleskoop het op 20 April omtrent 30 stukke geïdentifiseer en op 23 April sowat 25 stukke.
Erylus trisphaerus
Erylus trisphaerus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lucille Benson
Lucille Benson (17 Julie 1914 – 17 Februarie 1984) was 'n Amerikaanse aktrise. Sy was bekend vir haar rolle in die rolprente Silver Streak (1976), 1941 (1979), en Halloween II (1981).
Cornelius Castoriadis
Sy geskrifte oor outonomie en sosiale instellings was invloedryk in beide akademiese en aktivistiese kringe Hy het ook baie geskryf oor die aard van die staat, demokrasie en die kritiek van Marxisme. Castoriadis se werk word beskou as 'n belangrike bydrae tot die ontwikkeling van outonomie en selfregering, en tot die kritiek van totalitarisme en die staat.
Union Carriage & Wagon
Spoorwaens vir die Gautrein is by UCW se aanleg in Nigel gemonteer, onder 'n vennootskapsooreenkoms met Bombardier Transportation.
Cwemberivier
Die Cwemberivier vloei sentraal in die KwaZulu-Natalprovinsie van Suid-Afrika. Die monding van die Cwemberivier is op 'n hoogte van 1 177 meter bo seevlak aan die linkerbank van die Sondagsrivier, 'n sytak van die Tugelarivier.
Standbeeld van M.T. Steyn (1922)
Die standbeeld
Alle letters op die standbeeld is gebeitel en vervolgens in rooi verf uitgevoer, al is die rooi verf weens die herhaalde voorvalle van vandalisme in 2017 tans 'n bietjie beskadig.
Union Carriage & Wagon
In 1987 het Commonwealth Engineering se moedermaatskappy, Australian National Industries, sy aandeelhouding aan Malbak Limited verkoop. In Oktober 1996 is die onderneming aan Murray & Roberts verkoop. In Februarie 2013 is UCW deur Commuter Transport Engineering gekoop.
Erylus trisphaerus
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1953 deur De Laubenfels.
Ethan Embry
Ethan Embry (gebore 13 Junie 1978) is 'n Amerikaanse akteur en kinematograaf. Hy is bekend vir sy rolle in die rolprente All I Want for Christmas (1991), Empire Records (1995), Can't Hardly Wait (1998), en Sweet Home Alabama (2002).
Michael Emerson
Michael Emerson (gebore 7 September 1954) is 'n Amerikaanse akteur. Hy is bekend vir sy rolle in die rolprent Saw (2004) en in die televisiereekse Lost (2004) en Person of Interest (2011).
Dombeya longebracteolata
Dombeya longebracteolata is 'n meerjarige boom wat deel is van die Malvaceae familie. Die plant is endemies aan Ethiopië.
Salsa (sous)
Soorte
thumb|240px|'n [[Chorizo-en-eier-ontbytburrito met salsa.]]
Salsa is 'n algemene bestanddeel in Mexikaanse kos en word as 'n geurmiddel voorgesit saam met taco's, of geroer in soppe en bredies. Salsa fresca is vars salsa wat van tamaties en rissies gemaak word. Salsa verde word van gekookte tomatillo's gemaak en as 'n doopsous voorgesit vir verskillende geregte. Die soort rissie wat gebruik word, verskil van streek tot streek.
Mexikaanse salsas sluit in:
Behoorlike berging
In 2010 het die Amerikaanse Sentrums vir Siektebeheer en -voorkoming berig dat 1 uit 25 siektes wat tussen 1998 en 2008 deur kos veroorsaak is, teruggespoor is na restaurantsouse (wat sonder sorg berei en gebêre is). 'n Geskrif van 2010 oor salsahigiëne het gesê verkoeling in 'n yskas is die "sleutel tot" veilige souse. Volgens die studie kan vars lemmetjiesap en vars knoffel die groei van salmonella voorkom.
Esperiopsis
Esperiopsis is 'n genus van sponsdiere uit die klas van die Demospongiae (gewone sponse).
Barbara Berjer
Barbara Berjer (12 Junie 1920 – 20 Oktober 2002) was 'n Amerikaanse aktrise. Sy was bekend vir haar rolle in die televisiereekse As the World Turns (1956), The Edge of Night (1956), Another World (1964), en All My Children (1970).
Encephalartos munchii
Encephalartos munchii is 'n broodboom en spesie van die genus Encephalartos. Die struik is endemies in Mosambiek.
Peggy Bernier
Peggy Bernier (19 Maart 1907 – 5 Maart 2001) was 'n Amerikaanse aktrise. Sy was bekend vir haar rol in die rolprent Rebellious Daughters (1938).
Encephalartos poggei
Encephalartos poggei is 'n broodboom en spesie van die genus Encephalartos. Die struik is inheems in Angola en die Demokratiese Republiek die Kongo.
Igor Markewitsj
Igor Borisowitsj Markewitsj (Russies:Игорь Борисович Маркевич, Igor Borisowitsj Markewitsj, Oekraïens: Ігор Борисович Маркевич, Ihor Borysovych Markevych; 27 Julie 1912 – 7 Maart 1983) was 'n avant-garde Oekraïense komponis en vooraanstaande dirigent wat in Parys gestudeer en gewerk het. Hy het in respektiewelik 1947 en 1982 'n genaturaliseerde Italiaanse en Franse burger geword. In 1929 het die impresario Serge Diaghilef 'n klavierkonsert van hom aangevra vir die Ballet Russe de Monte Carlo. Markewitsj het hom tydens die Tweede Wêreldoorlog in Italië gevestig, maar het ná die oorlog na Switserland verhuis. Hy was twee keer getroud en het drie seuns en twee dogters gehad.
Oorsprong
Markewitsj is in Kiëf, (tans die hoofstad van Oekraïne, maar destyds deel van die Russiese Ryk), gebore in 'n ou familie van starshyna wat in die 18de eeu veradellik is. Sy oupagrootjie, Andrey Markewitsj, was tydens die bewind van Alexander II van Rusland 'n staatsekretaris, asook raadslid en medestigter van die Russiese Musikale genootskap. Igor was die seun van die pianis Boris Markewitsj en Zoia Pokhitonova (dogter van die skilder Ivan Pokhitonov). Die gesin het in 1914 na Parys getrek toe Markewitsj twee jaar oud was. Hulle het weer in 1916 gedurende die Eerste Wêreldoorlog as gevolg van sy vader se ylende gesondheid (hy het later aan tuberkulose beswyk) na neutrale gebied in Switserland getrek. Die pianis Alfred Cortot, miskien die grootste Franse pianis van sy era, het die seun se talent herken. Hy het Markewitsj in 1926 op 14-jarige ouderdom aangeraai om na Parys te gaan ten einde opleiding in beide komposisie en klavier by die École Normale de Musique de Paris te ontvang; waar hy klavier onder Cortot en komposisie onder Nadia Boulanger studeer het.
Loopbaan
Markewitsj het in 1929 erkenning verkry toe die choreograaf-impresario Serge Diaghilef hom ontdek het en 'n klavierconcerto van hom aangevra het. Bykomend hiertoe het Diaghilef hom uitgenooi om saam te werk op 'n ballet met Boris Kochno, te wete 'n danser en librettis. In 'n skrywe aan die London Times, het Diaghilef Markewitsj geprys as die komponis wat 'n einde sou bring aan ' 'n skandalige tydperk van musiek... van sinies-sentimentele eenvoud'. Die balletprojek het met Diaghilef se afsterwe op 19 Augustus 1929 tot 'n einde gekom, maar Markewitsj se komposisies was deur die musiekuitgewer Schott aanvaar.
Markewitsj het ten minste een groot werk per jaar gedurende die 1930's geproduseer. Hy was as een van die voorste kontemporêre komponiste van die era gereken, en is selfs as "die tweede Igor", na Igor Strawinski, geprys. Markewitsj het in 1931 saamgewerk met Leonid Massine op die balletmusiek van Rébus; en weer in 1932 met Serge Lifar op L'envol d'Icare. Nie een van die twee werke was egter opgevoer nie, maar beide stelle musiek was is in konsertvorm uitgevoer. L'envol d'Icare, gebaseer op die legende van die val van Ikaros, wat Markewitsj in 1938 opgeneem het saam met die Belgiese Nasionale-orkes, was veral radikaal, in die opsig dat dit kwartnote in beide die blaasinstrument en strykinstrument afdeling bekendgestel het. (In 1943 het hy die werk hersien onder die titel Icare, en daarmee saam die kwartnote verwyder en die ritmes en orkestrasie vereenvoudig.) Béla Bartók het Markewitsj eens op 'n keer beskryf as "...die mees treffendste persoonlikheid in hedendaagse musiek..." en hom as invloed genoem op sy eie kreatiewe werk. Daar word geglo dat 'n onafhanklike weergawe van L'envol d'Icare vir twee klavier en perkussie wat Bartók aangehoor het laasgenoemde se eie latere Sonate vir 2 Klaviere en Perkussie beïnvloed het.
Markewitsj het voortgegaan om te komponeer soos wat die oorlog gedreig het, maar in Oktober 1941, nie lank nadat hy sy laaste oorspronklike werk; die Variasies, Fuga en Envoi op 'n Tema van Händel vir klavier voltooi het, het hy ernstig ongesteld geraak. Nadat hy herstel het, het hy besluit om komposisie vaarwel te roep en uitsluitlik op dirigeer te fokus. Sy laaste komposisieprojekte was sy hersiening van L'envol d'Icare en rangskikkings van ander komponiste se musiek. Sy weergawe van J. S. Bach se Musikalisches Opfer (Musikale Offer) is veral noemenswaardig.
Hy het op 18-jarige leeftyd sy buiging as dirigent gemaak met die Koninklike Concertgebouw-orkes. Nadat hy aan die hoof gestaan het van die Nederlandse buiging van Rébus het Markewitsj dirigeer gestudeer onder Pierre Monteux en Hermann Scherchen. Hy is as dirigent wyd bewonder vir sy interpretasies van die Franse, Russiese en Oostenryks-Duitse repertorium, en van twintigste eeuse musiek in die algemeen.
Hy het hom in Switserland gevestig en was gedurende die Tweede Wêreldoorlog aktief gewees in die Italiaanse Weerstandsbeweging. Hy het in die huwelik getree en hom na die oorlog in 1947 in Switserland gevestig. Hy het sy loopbaan as dirigent nagejaag en in die 1950's 'n permanente dirigent van die Orchestre Lamoureux in Parys geword. Hy het ook die Spaanse RTVE Orkes in 1965 gedirigeer, die Londen Simfonieorkes in 1966 en was ook permanente dirigent van die Monte-Carlo Filharmoniese Orkes gewees.
In 1970 het hy, nadat hy vir byna dertig jaar sy eie komposisie geïgnoreer het, begin om gereeld sy eie musiek te dirigeer, wat 'n geleidelike herlewing daarvan teweeggebring het. Sy laaste konsert het in Kiëf, sy geboorteplek, plaasgevind. Hy is skielik op 7 Maart 1983 ná 'n konserttoer van Japan en Rusland aan 'n hartaanval in Antibes oorlede.
Familie
Een van sy voorouers, Mykola Markewitsj, was 'n Oekraïense geskiedkundige, etnograaf, komponis en digter. 'n Oupagrootjie, Andriy Markewitsj, was 'n etnograaf, prokureur, filantroop en musikant. Sy oupa aan moederskant was die bekende skilder Ivan Pokhitonov (1850-1923). Sy broer Dimitri Markewitsj het 'n gerekende musikoloog en tjellis geword.
Daar word geglo dat die Oekraïense Markewitsj (ook in Pools gespel as Markewiscz) familie driehonderd jaar gelede ontstaan het van 'n gemeenskaplike voorouer aan vaderskant en sy vrou. Daar word verskil oor wat hul werklike etnisiteit is, met Pools, Oekraïens of Serwies, aangesien die patroniem of vadersnaam wydverspreid voorkom tussen sentraal-Europese mense.
Markewitsj het met Kyra Nijinsky (1913-1998), dogter van die balletdanser Vaslav Nijinsky en sy vrou Romola de Pulszky, getrou en hulle het 'n seun genaamd Vaslav Markewitsj (g. 1936) gehad voordat hulle geskei is.
Markewitsj was ook getroud met Donna Topazia Caetani (1921-1990), te wete die enigste kind van Don Michelangelo Caetani dei Duchi di Sermoneta en sy vrou, die voormalige Cora Antinori. Cora Caetani het die boetiek van Jansen, die Paryse dekoreer-firma, bedryf. Hulle seun, Oleg Caetani Markewitsj, het hoofdirigent en artistieke direkteur van die Melbourne Simfonieorkes in Australië geword. Hulle het ook twee dogters gehad: Allegra (geb. 1950) en Nathalie (geb. 1951), en nog 'n seun genaamd Timour Markewitsj (1960-1962).
Teen die einde van sy lewe het Markewitsj en die Spaanse pianis Carlota Garriga metgeselle geword.
Mhlwanerivier
Die Mhlwanerivier is 'n rivier wat in die midweste van KwaZulu-Natalprovinsie in Suid-Afrika vloei. Die monding van die Mhlwanerivier is op 'n hoogte van 1 122 meter bo seevlak aan die linkerbank van die Kliprivier, 'n sytak van die Tugelarivier.
Psoralea suaveolens
Psoralea suaveolens is 'n plantspesie in die familie Fabaceae en is endemies aan die Wes-Kaap en is deel van die fynbos. Dit kom op die laer hellings van die Hexrivierberge in die De Doorns omgewing en Hugosberg voor en word as seldsaam beskou. Daar is vyf subpopulasies en word gevind langs wingerde en sitrusboorde. Die spesie word bedreig deur die indringerplante Acacia longifolia en Sesbania punicea.
Esperiopsis challengeri
Esperiopsis challengeri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1885 deur Ridley.
Assosiasie
In Wiskunde is hierdie woord deel van die assosiatiewe wet van optelling en die assosiatiewe wet van vermenigvuldiging.
Assosiatiewe wet van optelling
Hierdie wet sê dat dit nie saak maak hoe die getalle wat opgetel word gegroepeer word nie, die antwoord sal altyd dieselfde wees.
Bv. (5 + 2) + 3 is presies dieselfde as 5 + (2 + 3), albei gee ’n antwoord van 10.
Assosiatiewe wet van vermenigvuldiging
Bv. (2 x 5) x 3 = 30
2 x (5 x 3) = 30
Volgens hierdie wette maak dit dus nie saak hoe getalle gegroepeer word wanneer daar opgetel of vermenigvuldig word nie.
Diagram
'n Diagram is 'n eenvoudige tekening of plan wat presies wys waar iets is, hoe iets lyk of hoe iets werk. Dit is ’n lyntekening of 'n grafiese voorstelling van data of inligting. Die woord ‘diagram’ kom van die Griekse woord diagraphein wat ‘baken af met lyne’ beteken.
'n Diagram kan ook 'n kaart of grafiek genoem word. Dit is inligting wat gerangskik is op 'n manier wat duidelik en maklik is om te sien, soos in die vorm van 'n eenvoudige prent, of 'n versameling getalle op 'n stuk papier. Daar is baie verskillende maniere om inligting in prent- of diagramvorm te toon.
Diagramme is baie nuttig, aangesien dit onmiddellik aandui wat gebeur. Diagramme orden inligting op 'n nuttige manier en word vir verskillende doeleindes gebruik. Sommige diagramme toon hoe dinge verloop (bv. grafieke) en sommige diagramme gee bloot die nodige inligting. Grafieke kan aandui of iets verbeter, verswak of dieselfde bly.
Oorsig
Die term "diagram" kan 'n algemene of spesifieke betekenis hê:
In die wetenskap word die term op beide maniere gebruik. Anderson (1997) verklaar byvoorbeeld meer algemeen: "diagramme is geïllustreerde, hoewel abstrakte, voorstellings van inligting, en kaarte, lyngrafieke, staafgrafieke, ingenieursbloudrukke, en argitektoniese sketse is alles voorbeelde van diagramme, terwyl foto's en videos nie is nie". Aan die ander kant het Lowe (1993) diagramme gedefinieer as spesifiek "abstrakte grafiese voorstellings van die onderwerp wat hulle voorstel".
In die spesifieke sin kontrasteer diagramme en tabelle met rekenaargrafika, tegniese illustrasies, infografie, kaarte en tegniese tekeninge deur "abstrakte eerder as letterlike voorstellings van inligting" aan te toon.
Soorte diagramme
Daar is ten minste die volgende soorte diagramme:
Baie van hierdie soorte diagramme word gereeld met behulp van diagramprogrammatuur soos Visio en Gliffy geskep. Daar bestaan duisende diagramtegnieke.
Diagramme kan ook geklassifiseer word volgens die gebruik of doel, byvoorbeeld, verduidelikend en/of hoe-om-diagramme.
Silinder
’n Silinder is ’n soliede of hol buis met reguit sye en twee ronde eindpunte van dieselfde grootte, of ’n voorwerp wat so gevorm is en wat dikwels as ’n houer gebruik word.
’n Voorbeeld van ’n silinder is die gassilinders wat gebruik word wanneer kos gekook word. Silinders word ook deur diepseeduikers gebruik om vir hulle suurstof te gee. Hierdie silinder word op hul rûe vasgegespe.
Oorsprong: Die woord ‘silinder’ kom van die Griekse woord kylindros wat ‘roller’ beteken.
Litium-7
Litium-7 (chemiese notasie Li) is 'n stabiele isotoop van litium. Dit is die volopste isotoop.
KMR
Die kern van Li kan vir kernspinresonansie gebruik word, hoewel dit 'n kwadrupool besit en hierdeur die resonansielyne verbreed word. Die isotoop is meer volop as Li maar sy gevoeligheid is laer en die kwadrupoolverbreding is groter
Michelle Berube
Michelle Berube (gebore 1 Maart 1966) is 'n Amerikaanse aktrise. Sy is bekend vir haar rolle in die rolprente From Dusk Till Dawn (1996) en Jackie Brown (1997).
Esperiopsis bathyalis
Esperiopsis bathyalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 2004 deur Lopes & Hajdu.
Encephalartos schaijesii
Encephalartos schaijesii is 'n broodboom en spesie van die genus Encephalartos. Die struik is endemies aan die Demokratiese Republiek die Kongo.
Laserstraling
Laserstraling is 'n oppervlakverhardingsproses vir metale. Lae van verskillende materiale word op die metaalwerkstuk aangebring en die laserbron word op die werkstuk gerig. Die fotone in die laserpuls gaan deur die lae en word in die "ablatiewe" laag geabsorbeer. Dit gee aanleiding tot 'n vinnig groeiende plasmawolk wat deur die waterlaag aan die oppervlak stamp en so 'n druk van 1 tot 10 GPa op die werkstukoppervlak binne 10 tot 100 ns lewer. 'n Vlak skokgolf beweeg dan oor die werkstuk en laat plasties vervormde materiaal agter. Die hoë tempo van vervorming tydens laserstraling veroorsaak 'n laag plasties vervormde materiaal wat aansienlik dikker is as wat met die meeste ander tegnieke vir die skep van vlak-resspannings verkry word. Laserstraling word soms na verwys as "laserskokstraling".
Bron
Hill, M.R., DeWald, A.T., Demma, A.G., Hackel, L.A., Chen, H.L., Dane, C.B., Specht, R.C. and Harris, F.B., 2003. ''Recent developments in laser peening technology. Advanced Materials and Processes''
Litium-6
Litium-6 is 'n stabiele isotoop van litium. Dit is taamlik seldsaam.
Nukleosintese
Die relatiewe aanwesigheid van litium-6 in die heelal is in 2018 effens 'n raaisel vir die fisici. Daar is baie meer van hierdie isotoop as wat van oerknalnukleosintese verwag kan word.
Hierdie teorie verklaar die ontstaan van litium-6 deur die kernreaksie:
Die aanwesigheid in sterre is nogtans amper duisend maal groter as wat hierdie teorie voorspel.
KMR
Die kern van Li kan vir kernspinresonansie gebruik word. Hoewel dit 'n kwadrupool besit en hierdeur die resonansielyne verbreed word, is die kwadrupoolmoment taamlik klein. Die resonansielyne is daardeur taamlik smal. Die gevoeligheid is groot maar die isotoop is minder volop as Li.
Encephalartos pterogonus
Encephalartos pterogonus is 'n broodboom en spesie van die genus Encephalartos. Die struik is endemies in Mosambiek.
Skatting
’n Skatting is ’n goeie raaiskoot van die werklike waarde, nie die presiese waarde nie, en gewoonlik is ŉ mate van nadenke of berekening daarby betrokke.
Voorbeeld: Alex het geskat dat daar 100 tulpe in die akker is deur die rye te tel. Dit is nie ŉ presiese hoeveelheid nie, maar ruweg hoeveel hy dink daar in die akker is.
Psoralea sordida
Psoralea sordida is 'n plantspesie in die familie Fabaceae en is endemies aan die Wes-Kaap. Die spesie kom op die suidelike hellings van die Swartberge, Langeberg en Outenikwaberge, tussen 460 en 2 000 m, voor. Dit is deel van die fynbos.
Encephalartos sclavoi
Encephalartos sclavoi is 'n broodboom en spesie van die genus Encephalartos. Die struik is endemies in Tanzanië.
Omvang (musiek)
In musiek is die omvang, of die chromatiese omvang, van 'n musiekinstrument die afstand van die laagste na die hoogste toonhoogte wat dit kan speel. Vir 'n sangstem is die ekwivalent die vokale omvang. Die omvang van 'n musiekparty is die afstand tussen die laagste en hoogste noot.
Compass
Onder Britse Engelssprekendes, en miskien ander, beteken  compass dieselfde as chromatiese reikwydte - die interval tussen die laagste en hoogste noot wat 'n stem of musiekinstrument kan bereik.
Ander omvange
Die terme klankomvang, geskrewe omvang, aangewese omvang, duur en dinamiese omvang het spesifieke betekenisse.
Die klankomvang verwys na die toonhoogtes wat deur 'n instrument vervaardig word, terwyl die geskrewe omvang verwys na die omvang (spanwydte) van note wat in die bladmusiek geskryf is, waar die party soms vir gerief getransponeer word. 'n Piccolo het byvoorbeeld gewoonlik 'n klankomvang wat 'n oktaaf hoër is as die geskrewe omvang. Die aangewese omvang is die stel note wat die speler tydens die spel moet of kan bereik. Alle instrumente het 'n aangewese omvang, en alle instrumente met 'n toonhoogte het 'n speelomvang. Timbre, dinamika en tydomvang is onderling verwant en 'n mens kan registeromvang ten koste van timbre bereik. Die aangewese omvang is dus die omvang waarin daar van 'n speler verwag word om gemaklike beheer oor alle aspekte te hê.
Die duur is die verskil tussen die kortste en langste ritme wat gebruik word. Dinamiese omvang is die verskil tussen die kleinste en grootste klanksterkste van 'n instrument, musiek of musiekstuk.
Omvangperke
Hoewel die omvang van houtblaasinstrumente en snaarinstrumente (onderworpe aan praktiese perke) geen teoretiese boonste limiet het nie, kan hulle oor die algemeen nie laer as hul aangewese omvang speel nie. Aan die ander kant kan koperblaasinstrumente buite hulle aangewese omvang speel. Note wat laer is as die koperblaasinstrument se spesifieke omvang word pedaaltone genoem. Die speelomvang van 'n koperblaasinstrument hang af van sowel die tegniese beperkings van die instrument as die vaardigheid van die speler.
Klassieke verwerkings verg selde dat hout- of koperblaasinstrumente buite hulle ontwerpte omvang speel. Strykers speel baie gereeld in die lae deel van hulle omvang, maar die die hoogste deel van 'n snaarinstrument se omvang is nogal vaag en dit is ongewoon dat 'n stryker die aangewese omvang oorskry. Blasers speel selde in die uiterstes van hulle instrumente. Die algemeenste uitsondering is dat pedaaltone dikwels in tromboonwerke van die 20ste eeu van die bastrombone vereis word.
Hierdie kaart gebruik standaardnommers vir oktawe waar middel-C ooreenstem met C4. In MIDI-taal word middel-C MIDI-noot nommer 60 genoem.
Die laagste noot wat 'n pyporrel (met 'n ware pyp) kan speel, is C−1 (of CCCC), wat 8 Hz is, onder die omvang van menslike gehoor en nie sigbaar op hierdie kaart nie. As akoestiese kombinasies ('n noot en sy vyfde) egter tel, is die laagste noot C−2 (of CCCCC), wat 4 Hz is.
Psoralea muirii
Psoralea muirii is 'n plantspesie in die familie Fabaceae en is endemies aan die Wes-Kaap. Die spesie kom van Stilbaai tot by Mosselbaai voor en is deel van die fynbos. Dit het 'n voorkomsgebied van 620 km2 en daar is sewe subpopulasies. Die plant word bedreig deur die Acacia-indringerplante.
Taco
Ander, soortgelyke geregte is burrito's, wat dikwels groter is en eerder gerol as gevou word; taquito's, wat gerol en gebraai word; en chalupas/tostadas, waar die tortilla eers gebraai word en dan 'n vulsel kry.
Tradisionele variasies
Daar is talle tradisionele variasies van taco's, onder meer: thumb|240px|Tacos al pastor.
Leslie Bevis
Leslie Bevis (gebore 13 Februarie 1957) is 'n Amerikaanse aktrise. Sy is bekend vir haar rolle in die rolprente Spaceballs (1987) en Alien Nation (1988), en in die televisiereekse MacGyver (1985) en Star Trek: Deep Space Nine (1993).
Esperiopsis chindoensis
Esperiopsis chindoensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Esperiopsis en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1995 deur Sim.
Esperiopsis cimensis
Esperiopsis cimensis is 'n gewone sponsspesie uit die familie van die Esperiopsidae. Die wetenskaplike naam van die spesie is die eerste keer geldig gepubliseer in 2012 deur Van Soest, Beglinger & De Voogd.
Opium
duimnael Opium (wetenskaplike naam: Lachryma Papaveris) is gedroogde stabiele dispersie (emulsie) van polimeermikrodeeltjies in 'n waterige medium wat verkry word van die saadkapsules van die papawerplant Papaver somniferum. Ongeveer 12 persent van opium bestaan uit die pynstillende alkaloïde morfien, wat chemies verwerk word om heroïen en ander sintetiese opioïede te vervaardig vir medisinale gebruik en vir onwettige dwelmhandel. Dit bevat ook die nou-verwante opiate kodeïen en teïbien, en nie-pynstillende alkaloïede soos papaverien en noscapine. Die tradisionele, arbeidsintensiewe metode om die emulsie te verkry, is om die onvolwasse saadpeule (vrugte) met die hand te krap; die lateks lek uit en droog tot 'n taai geelagtige oorskot wat later afgeskraap en ontwater word.
Vir onwettige dwelmhandel word die morfien uit die opiumlateks onttrek, wat die gewig met 88% verminder. Dit word dan omgeskakel na heroïen, wat byna twee keer so sterk is, en die waarde met 'n soortgelyke faktor verhoog. Die verminderde gewig en grootmaat maak dit makliker om te smokkel.